**O b r a z l o ž e n j e**

**uz nacrt prijedloga II. Izmjene i dopune**

**Program poticajnih mjera za poduzetnike u Proizvodno poslovnoj zoni Kršan – Istok sa Centrom agropoduzetništva ("Službeno glasilo Općine Kršan" br. 15/23.)**

**1. PRAVNA OSNOVA**

Pravna osnova za donošenje ovog akta su:

- čl. 35. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20),

- čl.2 Zakona o državnim potporama (Narodne novine 47/14, 69/17) sa Pravilnikom o dostavi prijedloga državnih potpora, podataka o državnim potporama i potporama male vrijednosti te registru državnih potpora i potpora male vrijednosti (Narodne novine 125/17) i Potpore male vrijednosti/de minimis potpore u skladu s obavijestima Ministarstva financija

- čl. 19. Statuta Općine Kršan ("Službeno glasilo Općine Kršan" br. 6/09, 5/13, 02/18, 05/20, 02/21.

**2. OSNOVNA PITANJA KOJA SE DEFINIRAJU OVOM ODLUKOM**

Program poticajnih mjera za poduzetnike u Proizvodno poslovnoj zoni Kršan – Istok sa Centrom agropoduzetništva usvojilo je Odlukom Općinsko vijeće Općine Kršan dana 19. prosinca 2024. ("Službeno glasilo Općine Kršan" br. 15/24 u daljnjem tekstu Program) Predmetnim programom utvrđuju se svi potrebni uvjeti, kriteriji i postupci ostvarenja prava i potpora za investitore. Dana 26.02.2025. Općinsko vijeće donijelo je Odluku o usvajanju I. izmjena i dopuna Programa ("Službeno glasilo Općine Kršan" br. 3/25)

Ovom izmjenom i dopunom Programa vrši se usklađivanje Programa s čl. 92. Poslovnika Općinskog vijeća, budući donošenje Odluka i drugih akata Općinskom vijeću može predložiti vijećnik, Klub vijećnika, radno tijelo vijeća i općinski načelnik.

Ovim izmjenama i dopunama predlaže se osnivanje Povjerenstva za provedbu Programu poticajnih mjera za poduzetnike u Proizvodno poslovnoj zoni Kršan – Istok sa Centrom agropoduzetništva kao radnog tijela općinskog vijeća i utvrđuju se njihova obveza u skladu s Programom..

**3. SAVJETOVANJE S JAVNOŠĆU**

Na temelju čl. 11. Zakona o pravu na pristup informacijama (NN br.25/13, 85/15, 69/22) na tekst Izmjena i dopuna Programa provest će se postupak savjetovanja s javnošću u trajanju na web stranici Općine Kršan u trajanju od 15 dana, budući se radi o formalnom usklađenju s poslovnikom Općinskog vijeća tj o imenovanju radnog tijela za dodjelu poticaja, a također je tijekom mjeseca prosinca proveden postupak savjetovanja s javnošću.

**4. TEKST NACRTA AKTA**

Prijedlog nacrta teksta II. izmjena i dopuna Programa priložen je u privitku.

**5. FINANCIJSKA SREDSTVA POTREBNA ZA PROVEDBU OVE ODLUKE**

Za provođenje Programa osigurat će se financijska sredstva u Proračunu Općine Kršan.

Slijedom navedenog, a temeljem izrađenog prijedloga, predlaže se Općinskom vijeću Općine Kršan usvajanje II. Izmjena i dopuna Programa.

**Općinski načelnik Općine Kršan**